ఒక్క శాతం వాటా కూడా ఇవ్వం
ముంబయి: భారత క్రికెట్‌ నియంత్రణ మండలి నుంచి అంతర్జాతీయ క్రికెట్‌ కౌన్సిల్‌కు ప్రస్తుతం ఉన్న వాటా నుంచి ఒక్క శాతం కూడా తిరిగి ఇవ్వమని బిసిసిఐ అధ్యక్షుడు అనురాగ్‌ ఠాకూర్‌ హెచ్చరించాడు.కాగా నేను అందరికీ ఒక్కటే చెప్పదలచుకున్నా,ఐసిసికి 70 శాతం ఆదాయం ఉపఖండం నుంచే వస్తుంది,ఈ రకంగా బిసిసిఐ ఐసిసి ప్రాదాన్యం ఇవ్వడం లేదు.నా దృష్టిలో దేశం,బోర్డు బాగోగులే అత్యంత ముఖ్యం.వాటి తరువాతనే మిగతా వాటి గురించి ఆలోచిస్తానని ఠాకూర్‌ పేర్కొన్నాడు. కాగా తన దృష్టిలో సంస్థలే ముఖ్యమని వ్యక్తులు కాదని పరోక్షంగా ఐసిసి చైర్మన్‌ శశాంక్‌ మనోహర్‌ను ఉద్దేశించి ఈ వ్యాఖ్యలు చేశారు.శ్రీనివాసన్‌ హయాంలో అమల్లోకి వచ్చిన కొత్త ఆర్థిక విధానానికి స్వస్తి పలికి కొత్త నిర్ణయాలను అమల్లోకి తీసుకురావడానికి ఐసిసి ప్రయత్నిస్తున్న విషయం తెలిసిందే.నూతన నిర్ణయాలు అమల్లోకి వస్తే ఐసిసి ఆదాయంలో భారత బోర్డుకు 22 శాతం కాకుండా 15 శాతం వాటా మాత్రమే వస్తుంది.